Alexia Putellas
Fødselsdag: 04.02.1994
Position: Midtbanespiller
Klub: Barcelona
Når det kommer til Alexia Putellas, snakker alle om Ballon d’Or og FIFA The Best Award for ikke at nævne alle de andre priser, den spanske anfører har fået. Men hendes succes bygger på et fundament, der er støbt for længe siden. Hendes far drømte om at se hende få succes i Barcelona, men desværre gik han bort efter et sygdomsforløb. ”Hvor end du er, er den her til dig, far,” sagde Alexia Putellas, da hun modtog Ballon d’Or-trofæet.